Søndag aften er flere fodboldfans blevet tilbageholdt af Nordjyllands Politi efter kampen mellem FC Midtjylland og AaB på Aalborg Portland Park. På Annebergvej i Aalborg er en bus med FC Midtjylland-fans blevet stoppet, og flere personer er taget ud og sidder på vejen. - De opfører sig meget aggressivt, lyder det fra TV2 Nords reporter på stedet, der fortsætter: - De er fulde og meget utilfredse. Årsagen til tilbageholdelserne vides endnu ikke. Omkring fem patruljebiler er på stedet, samt en hundepatrulje.

Opsummering:
Efter opgøret mellem AaB og FC Midtjylland søndag eftermiddag er flere af de midtjyske fans blevet tilbageholdt.